wickkiey/tamil-wikipedia-markdown huggingface dataset:
# கந்தர்வக்கோட்டை சட்டமன்றத் தொகுதி


**கந்தர்வக்கோட்டை சட்டமன்றத் தொகுதி** என்பது புதுக்கோட்டை மாவட்டத்தின் ஒரு சட்டமன்றத் தொகுதியாகும். இந்த தொகுதி பட்டியல் இனத்தவருக்காக ஒதுக்கப்பட்டுள்ளது.  

## தொகுதியில் அடங்கியுள்ள பகுதிகள்
- கந்தர்வக்கோட்டை தாலுகா
- குளத்தூர் தாலுகா (பகுதி)
செட்டிப்பட்டி, வெள்ளைபிள்ளையார்பட்டி, கண்ணன்குடி, செங்கலூர், காட்டுக்கோட்டைப்பட்டி, கிள்ளுக்கோட்டை, உலகன்காத்தான்பட்டி, கிள்ளுக்குவளவாய்ப்பட்டி, ராகத்தான்பட்டி, கீழையூர், விசலூர், புலியூர், கீரனூர், நஞ்சூர், மருதூர், வலியம்பட்டி, ஒடுகம்பட்டி, உடையாளிப்பட்டி, குன்னாண்டார்கோயில், தெம்மாவூர், மின்னாத்தூர், வத்தனாக்கோட்டை, பெரம்பூர், கிள்ளனூர், வீரக்குடி, கடம்பவயல், மங்கத்தேவன்பட்டி, பிரகதாம்பாள்புரம், நார்த்தமலை, அம்மாசத்திரம், உப்பிலியக்குடி, வாழங்களம், சீமானூர், சினையக்குடி, அண்டக்குளம், சாத்தினிப்பட்டி, வைத்தூர், சிரங்கன்பட்டி, உச்சணி, தென்னங்குடி, மூட்டாம்பட்டி, நரங்கியன்பட்டி, வத்தனாக்குறிச்சி, துடையூர், சத்தியமங்கலம், இறம்பாளி, மேலூர், வெள்ளனூர், முட்டுக்காடு, வேங்கைவயல் மற்றும் பூங்குடி கிராமங்கள்.  

கீரனூர் (பேரூராட்சி),  
- கறம்பக்குடி தாலுகா (பகுதி) தட்டாமணைப்பட்டி, கீரத்தூர், கிளாங்காடு, முதலிப்பட்டி, செங்கமேடு, கல்லுமடை, பாப்பாபட்டி, ரெகுநாதபுரம், புதுவிடுதி, பெயாடிப்பட்டி, திருப்பாகோவில், ஒடப்பவிடுதி, சின்னன்கோன்விடுதி, வாண்டான்விடுதி, அலகன்விடுதி, மணமடை, பண்டுவக்கோட்டை, மருதங்கோன்விடுதி, மயிலன்கோன்பட்டி, கறும்பவிடுதி, அம்புகோவில், பிலாவிடுதி, தீத்தான்விடுதி, குளந்திரான்பட்டு, பட்டமாவிடுதி, செவ்வாய்ப்பட்டி மற்றும் ரங்கியன்விடுதி கிராமங்கள், கறம்பக்குடி (பேரூராட்சி).

## சட்டமன்ற உறுப்பினர்கள்
## சென்னை மாநிலம்
| 1957 | ஆர். கிருஷ்ணசாமி கோபாலர் | இந்திய தேசிய காங்கிரசு |
| --- | --- | --- |
| 1962 | ஆர். கிருஷ்ணசாமி கோபாலர் | இந்திய தேசிய காங்கிரசு |
| 1967 | ஆர். இராமச்சந்திர துரை | இந்திய தேசிய காங்கிரசு |

## தமிழ்நாடு
| 1971 | துரை கோவிந்தராசன் | திராவிட முன்னேற்றக் கழகம் | } |
| --- | --- | --- | --- |

## தொகுதி சீரமைப்பிற்கு பின்
| ஆண்டு | வெற்றி பெற்றவர் | கட்சி | வாக்குகள் | இரண்டாவது வந்தவர் | கட்சி | வாக்குகள் | வாக்குகள் வேறுபாடு |  |
| --- | --- | --- | --- | --- | --- | --- | --- | --- |
| 2011 | என். சுப்பிரமணியன் | அதிமுக | 67,128 | எஸ். கவிதை பித்தன் | திமுக | 47,429 | 19,699 |  |
| 2016 | பா. ஆறுமுகம் | அதிமுக | 64,043 | மருத்துவர் கே. அன்பரசன் | திமுக | 60,996 | 3,047 |  |
| 2021 | மா. சின்னதுரை | இந்திய பொதுவுடமைக் கட்சி (மார்க்சியம்) | 69,710 | செ. ஜெயபாரதி | அதிமுக | 56,989 | 12,721 | } |

## தேர்தல் முடிவுகள்

### 2021

### 2016

### 2011

### 1971

### 1967

### 1962

### 1957
# திருச்சுழி சட்டமன்றத் தொகுதி



**திருச்சுழி சட்டமன்றத் தொகுதி** (*Tiruchuli Assembly constituency*) என்பது, விருதுநகர் மாவட்டத்தின் ஒரு சட்டமன்றத் தொகுதியாகும். இந்தத் தொகுதி, இராமநாதபுரம் மக்களவைத் தொகுதியில் அடங்குகிறது. இத்தொகுதியில் திருச்சுழி ஊராட்சி ஒன்றியம், நரிக்குடி ஊராட்சி ஒன்றியம் மற்றும் காரியாப்பட்டி ஊராட்சி ஒன்றியத்தின் கிராம ஊராட்சிகளும் மற்றும் காரியாபட்டி மற்றும் மல்லாங்கிணறு பேரூராட்சிகளும் உள்ளது. 2021-இல் இத்தொகுதியில் 2.21 இலட்சம் வாக்காளர்கள் உள்ளனர்  

## தொகுதியில் அடங்கியுள்ள பகுதிகள்
- காரியாபட்டி வட்டம்
- திருச்சுழி வட்டம்
- அருப்புக்கோட்டை வட்டம் (பகுதி)
குலசேகரநல்லூர், மாங்குளம், மேலகண்டமங்கலம், சித்தலக்குண்டு, குருணைக்குளம், கொங்கணக்குறிச்சி, ஆலடிபட்டி, பொம்மக்கோட்டை, கல்லூரணி, சவ்வாசாபுரம், குல்லம்பட்டி, முத்துராமலிங்கபுரம், நார்த்தம்பட்டி, காளையார்கரிசல்குளம், கல்யாணசுந்தரபுரம், கல்லுமடம், எறசின்னம்பட்டி, பரட்டநத்தம், தம்மநாயக்கன்பட்டி, ம. ரெட்டியபட்டி, வேடநத்தம், சிலுக்கப்பட்டி, மண்டபசாலை, மறவர்பெருங்குடி, தும்முசின்னம்பட்டி, திருமலைபுரம், சிலுக்குவார்பட்டி, கத்தமடம், தொப்பலாக்கரை, இராஜகோபாலபுரம், புல்லாநாயக்கன்பட்டி, செட்டிக்குளம், கணக்கி, பரளச்சி, மேலையூர், வடக்குநத்தம், தெற்குநத்தம், செங்குளம், பூலாங்கால், கள்ளக்கறி, புரசலூர் மற்றும் கீழ்க்குடி கிராமங்கள்..  

## சட்டமன்ற உறுப்பினர்கள்
| ஆண்டு | வெற்றியாளர் | கட்சி | வாக்குகள் | இரண்டாவது வந்தவர் | கட்சி | வாக்குகள் | வாக்குகள் வேறுபாடு |  |
| --- | --- | --- | --- | --- | --- | --- | --- | --- |
| 2011 | தங்கம் தென்னரசு | திமுக | 81613 | இசக்கி முத்து | அதிமுக | 61661 | 19952 |  |
| 2016 | தங்கம் தென்னரசு | திமுக | 89927 | கே. தினேஷ்பாபு | அதிமுக | 63350 | 26577 |  |
| 2021 | தங்கம் தென்னரசு | திமுக | 1,02,225 | எஸ். இராஜசேகர் | மூமுக (அதிமுக) | 41,233 | 60,992 | } |

## 2016 சட்டமன்றத் தேர்தல்

### வாக்காளர் எண்ணிக்கை
ஏப்ரல் 29, 2016 அன்று *தலைமை தேர்தல் அதிகாரி, தமிழ்நாடு* வெளியிட்ட பட்டியலின்படி,  
| ஆண்கள் | பெண்கள் | மூன்றாம் பாலினத்தவர் | மொத்தம் |  |
| --- | --- | --- | --- | --- |
| 1,02,102 | 1,04,651 | 5 | 2,06,758 | } |

## தேர்தல் முடிவுகள்

### 2021

### 2016

### 2011

### 1962
# திட்டக்குடி சட்டமன்றத் தொகுதி



**திட்டக்குடி சட்டமன்றத் தொகுதி** (Tittakudi Assembly constituency), கடலூர் மாவட்டத்தின் ஒரு சட்டமன்றத் தொகுதியாகும். இது மங்களூர் (சட்டமன்றத் தொகுதி)யாக இருந்தது. 2011 ஆம் ஆண்டில் தொகுதி மறுசீரமைப்பின் போது நீீீக்கப்பட்டது, பிறகு திட்டக்குடி மற்றும் நெய்வேலி என இரு தொகுதிகளாக பிரிக்கப்பட்டது.  

## தொகுதியில் அடங்கியுள்ள பகுதிகள்
திட்டக்குடி தாலுகா  

## சட்டமன்ற உறுப்பினர்கள்
| ஆண்டு | வெற்றியாளர் | கட்சி | வாக்குகள் | இரண்டாவது வந்தவர் | கட்சி | வாக்குகள் | வாக்குகள் வேறுபாடு |  |
| --- | --- | --- | --- | --- | --- | --- | --- | --- |
| 2011 | கே. தமிழழகன் | தேமுதிக | 61,897 | சிந்தனைச் செல்வன் | விசிக | 49,255 | 12,642 |  |
| 2016 | சி. வெ. கணேசன் | திமுக | 65,139 | பி. அய்யாசாமி | அதிமுக | 62,927 | 1,015 |  |
| 2021 | சி. வெ. கணேசன் | திமுக | 83,726 | டி. பெரியசாமி | பாஜக | 62,163 | 21,563 | } |

## 2016 சட்டமன்றத் தேர்தல்

### வாக்குப்பதிவு

| வாக்களித்த ஆண்கள் | வாக்களித்த பெண்கள் | வாக்களித்த மூன்றாம் பாலினத்தவர் | மொத்தம் | வாக்களித்த ஆண்கள் சதவீதம் | வாக்களித்த பெண்கள் சதவீதம் | வாக்களித்த மூன்றாம் பாலினத்தவர் சதவீதம் | மொத்த சதவீதம் |
| --- | --- | --- | --- | --- | --- | --- | --- |
| 1,60,176 | % | % | % | % | } |  |  |

| நோட்டா வாக்களித்தவர்கள் | நோட்டா வாக்களித்தவர்கள் சதவீதம் |  |
| --- | --- | --- |
| 1957 | 1.22% | } |

## தேர்தல் முடிவுகள்

### 2021

### 2016

### 2011
# நோவு விறைப்பு


**நோவு விறைப்பு** அல்லது **நோவு குறிவிறைப்பு** *(priapism)* என்பது காமத் தூண்டலேதுமின்றி உண்டாகும் மோசமான, வலியுடன் கூடிய, ஆண்குறி அல்லது பெண்குறி விறைப்பாகும். விறைத்தக் குறியானது மணிக்கணக்கில் அவ்வாறே இருக்கும். இது ஒரு மருத்துவ உடன்தீர்வுக்கான (அவசர) நிலை ஆகும்.  

## சொற்காரணம்
*piripism* (*பிரியாப்பிசம்*) எனும் ஆங்கிலச் சொல் எந்நேரமும் ஆண்குறி விறைத்த நிலையிலுள்ள கிரேக்கக் கடவுளான *பிரையாபசு* என்போனின் பெயரடியாய்ப் பிறந்தது.  

## காரணங்கள்
- குருதி நோய்கள் - சிக்கிள் செல் நோய், வெள்ளையணுப் புற்றுநோய், தலசீமியா
- நரம்பியல் நோய்கள் - தண்டுவட நோய்கள்
- மருந்துகள் - ஆண்குறி விறைப்பின்மைக்குதவும் மருந்துகள், சில மனநோய் மருந்துகள்

## பின்விளைவுகள்
நெடு‌நேரம் ஆண்குறி விறைத்த நிலையிலேயே இருப்பதால் அதற்கான இரத்த ஓட்டம் தடைபடும். குருதிக்கட்டிகள் ஆண்குறியின் இரத்தக்குழாய்களில் தங்கி விட வாய்ப்புண்டு. இது பின்னாளில் ஆண்குறி விறைப்பைப் பாதித்து ஆண்மையிழப்பை உண்டு செய்யலாம். நீண்ட நேரம் இரத்த ஓட்டம் இல்லையேல் ஆண்குறி அழுகி ஆண்குறியை அகற்ற வேண்டிய அவசிய நிலை உருவாகலாம்.  

## மருத்துவம்
சற்றும் தாமதமின்றி உடனடியாக மருத்துவ உதவி நாடப்பட வேண்டும். சிக்கிள் செல் அல்லது அரிவாள் செல் நோயர்களில் முதலில் பரிமா்றறுக் குருதியேற்றம் தான் செய்யப்பட வேண்டும். மற்ற நிலைகளில் அறுவைசிகிச்சை செய்யப்பட வேண்டியிருக்கலாம்.
# நீர் வேளாண்மை


**நீர் வேளாண்மை** எனப்படுவது, கடல் உணவுகளான மீன், இறால், நண்டு, கணவாய், மட்டி போன்ற கடல்வாழ் விலங்குகள் மற்றும் கடல்களை போன்ற பாசிகளான நீர்வாழ் தாவரங்களை உள்ளடக்கிய நீர் வாழ் உயிரினங்களை வேளாண்மை செய்தலைக் குறிக்கும். இது நன்னீரிலோ, உப்பு நீரிலோ கட்டுப்படுத்தப்பட்ட சூழ்நிலையில் செய்யப்படும் நீர்வாழ் உயிரினங்களின் வளர்ப்பையே குறிப்பதாகும். மாறாக கடலில் சென்று மீன் பிடித்தலை மேற்கொள்ளும் வணிக ரீதியான மீன் பிடித்தொழில் இந்த நீர் வேளாண்மைக்குள் அடங்குவதில்லை. இயற்கையான கடல் சூழலிலேயே தடைகளை இட்டு இந்த நீர்வேளாண்மை மேற்கொள்ளப்படுமாயின் அது, **கடல் நீர் வேளாண்மை** எனப்படும்.  

அலங்காரத்திற்கென வளர்க்கப்படும் மீன்களை வேளாண்மை செய்தலும் நீர் வேளாண்மை என்று அழைக்கப்படுவதுண்டு.  
## ஒப்பிட்டறிக
- மீன் பண்ணை

## அடிக்குறிப்புகள்
# கடனீர் இடுக்கேரி

புவியியல் அடிப்படையில், **கடனீர் இடுக்கேரி** (*fjord*, ஃபியோர்ட்) அல்லது இடுக்கேரி, அல்லது மலையிடைக் கடல் எனப்படுவது பனியாற்றுப் படிமங்கள் காரணமாக உருவாகும் நீளமான, ஒடுங்கிய, ஆழமான பள்ளத்தாக்குகளில் கடல் நீரானது உட்புகுந்து இரு மருங்கும் மலைகளாலான நிலப் பகுதியால் சூழப்பட்ட நீர்நிலையைக் கொண்டிருப்பதாகும். இந்த நீரானது ஒரு இடத்தில் கடலுடன் தொடர்பு கொண்டதாகவே காணப்படும். அப்பகுதி *இடுக்கேரியின் வாசல்* அல்லது *மலையிடைக் கடல் நுழைவழி* என அழைக்கப்படும்.  

இவ்வகையான இடுக்கேரிகள் வடக்கு நோக்கி நோர்வே, கிறீன்லாந்து நாடுகளிலும், மேற்குப் புறத்தில் கனடா, அமெரிக்காவின் அலாஸ்கா பகுதியிலும், தெற்கு நோக்கி நியூசிலாந்து, சிலி நாடுகளிலும் காணப்படுகின்றன. நோர்வேயின் முழு கரையோரப் பகுதியும், கிறீன்லாந்தின் தீவுகள் அதிகளவில் இவ்வகையான இடுக்கேரிகளைக் கொண்டிருக்கின்றன.  

இரு மருங்கிலும் உள்ள நிலப் பகுதியானது, பொதுவாக ஆழமான செங்குத்துப் பாறைகள் அல்லது மலைகளாகக் காணப்படும். பனியாற்றுப் படிமங்கள் உருகியோடும்போது, ஏற்படும் மேலதிக அமுக்கத்தினால், கீழே கடலரிப்பு, அல்லது மண்ணரிப்பு அதிகமாக நிகழ்ந்து குறிப்பிட்ட இடம் கடலை விட ஆழமானதாகவும் வர நேரிடும். பொதுவான இடுக்கேரிகள் அனைத்தும் அருகிலுள்ள கடலை விட ஆழமானதாகவே இருக்கும். நோர்வேயிலுள்ள சோக்னஃபியோர்ட் இடுக்கேரி கடல்மட்டத்திலிருந்து 1,300 m (4,265&nbsp;ft) ஆழம்வரை செல்கின்றது.  

இடுக்கேரி என்னும் பதமானது ஸ்கான்டினாவியாவில் பயன்படுத்தப்படும்போது ஆங்கிலத்திலிருந்து சிறிது மாறுபட்ட பொருளிலும் பயன்படுத்தப்படுகிறது. நீளமான, ஒடுங்கிய நன்னீர் கொண்ட ஏரிகளும் கூட சில சமயம் இடுக்கேரிகள் என அழைக்கப்படுவதுண்டு.  

யின் ஓர்டலாந்து மாவட்டத்தில் ஹர்டாங்கர்பியோர்ட் இடுக்கேரி]]  

## அடிக்குறிப்புகள்
# டாலர்

***டாலர்*** அல்லது ***டொலர்*** (*dollar*, பொதுவாக "$" ஆல் குறிக்கப்படும்) என்பது ஐக்கிய அமெரிக்கா, ஆஸ்திரேலியா, நியூசிலாந்து, கனடா, கிழக்குக் கரிபியன் பகுதிகள், ஹொங்கொங், தாய்வான், சிங்கப்பூர், புருணை, கிழக்குத் திமோர், எக்குவடோர், சூரினாம், எல் சல்வடோர், பனாமா, மற்றும் பெலிசு ஆகிய நாடுகளில் நாணய அலகாகப் பயன்படுத்தப்படுகிறது.  

## வரலாறு
### சொற்பிறப்பு
தற்போதைய செக் குடியரசின் ‘ஜோசிம்ஸ்தல்’ என்ற நகரத்தில் 16ம் நூற்றாண்டில் வெள்ளிச் சுரங்கம் தோண்டப்பட்டது. இந்நகரம் அப்போது செருமனியின் வசம் இருந்தது. இங்கு தோண்டப்பட்ட வெள்ளியில் இருந்து வெள்ளி நாணயம் வார்க்கப்பட்டது. இதற்கு *ஜோக்கிம்ஸ்தாலர்* என்று பெயரிடப்பட்டது. செருமனிய மொழியில் ‘தால்’ (*thal*) என்பதற்குப் "பள்ளத்தாக்கு" என்று பொருள். ஜோக்கிம்ஸ்தாலர் "தாலெர்" எனச் சுருக்கமாக அழைக்கப்பட்டது.  

இப்பெயர் பின்னர் வேறு மொழிகளுக்கும் பரவியது. தானிய மொழி, சுவீடிய மொழி, நோர்வேஜிய மொழிகளில் *ரிக்ஸ்டாலெர்* என்றும், எத்தியோப்பிய மொழியில் டாலரி என்றும், இத்தாலிய மொழியில் டாலெரோ என்றும், பின்னர் ஆங்கில மொழியில் *டாலர்* என்றும் வழங்கப்பட்டது..  

## அடிக்குறிப்புகள்
# படிமம்:KVenthanar.jpg



மூலம்: http://www.thinakaran.lk  

## நியாயமான பயன்பாடு
The image linked here is claimed to be used under fair use as:  
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 03:38, 27 செப்டெம்பர் 2010 (UTC)
# எழூஉப்பன்றி நாகன் குமரனார்


**எழூஉப்பன்றி நாகன் குமரனார்** சங்ககாலப் புலவர்களில் ஒருவர். அவரது பாடல்களாக சங்கநூல் தொகுப்பில் இரண்டு பாடல்கள் உள்ளன. அவை இரண்டும் அகநானூற்றில் 138, 240 எண்ணிட்ட பாடல்களாக அமைந்துள்ளன.  

பெருங்கோழியூர், குறுங்கோழியூர் ஆகிய ஊரின் பெயர்கள் கோழியின் பெயர் கொண்டு அமைந்திருந்தன. அதுபோலப் பன்றியின் பெயர்கொண்டு அமைந்த ஊர் பன்றியூர். எழூஉ என்னும் சொல் கோட்டைக் கதவை அடைக்கும் தாழ்ப்பாளையும், உழும் கலப்பையிலுள்ள மேழியையும் குறிக்கும். பன்றியின் பல் கலப்பையில் உள்ள எழூஉவைப் போல இருக்கும். இந்த வகையில் இந்தப் புலவரது ஊரின் பெயர் அமைந்துள்ளது.  

மலையைக் குறிக்கும் சொற்களில் ஒன்று நாகம். இந்த வகையில் நாகன் என்னும் பெயர் மலைவாழ் மகனைக் குறிக்கும். குமரனார் என்பது புலவர் பெயர். இது முருகக் கடவுள் பெயர்களில் ஒன்று என்பதை நுனைவுகூரலாம்.  

## பாடல் தரும் செய்திகள்
### அகநானூறு 138
அவன் அவளுக்காக வீட்டுக்கு வெளிப்புறத்தில் காத்திருக்கிறான். அவள் தன் தோழியிம் சொல்வது போல அவன் கேட்கும்படி தன் வீட்டு நிலைமையைப் பேசுகிறாள். அவள் அவனை நினைத்தாளாம். கண்ணில் பனி படர்ந்ததாம். அதைப் பார்த்துவிட்ட அவளது தாய் குறி சொல்லிப் பேயோட்டும் வேலனிடம் சென்று முருகாற்றுப்படுத்த ஏற்பாடு செய்தாளாம். இவளோ அவன் வரும் வழியிலுள்ள இடர்பாடுகளையே எண்ணிக் கலங்கிக்கொண்டிருக்கிறாளாம். ( அவன் திருமணம் செய்துகொண்டு தன்னை அடையவேண்டும் என்பது அவள் இதனால் வெளிப்படுத்தும் கருத்து)  

முருகாற்றுப்படுத்துதல்; (சாமியாடும் வேலனை முருகன் என்றனர்) தாய் மேளதாளத்துடன் சென்று, முரகனை வணங்கு, அவனை மனைக்குக் கொண்டுவந்தாள். அவன் முருகனின் கடம்பமரத்தையும், அவன் ஏறும் களிற்றையும் பாடினான். இலையோடு தொடுத்த பூமாலையை அணிந்துகொண்டு நாள்தோறும் என்முன் ஆடினான்.  

(குற்றாலம்) தென்னன் என்னும் பாண்டியனின் பொதியமலையின் உச்சியிலிருந்து வீழும் அருவி முழங்குவது போலப் பெருமுழக்கத்துடன் சென்று தாய் முருகனை மனைக்கு அழைத்துவந்தாள். நாள்தோறும் மனையில் அந்த அருவி போல இனிய இசை முழங்கிற்று. (இங்குக் கூறப்படும் அருவி குற்றாலம் ஆகும். மதுரைக்காஞ்சியிலும் குற்றாலம் பேசப்படுகிறது.)  

### அகநானூறு 240
அவள் மீனவர் மகள். அவளை அடைய அவன் இரவில் வந்தான். தோழி அவனை நாளைக்குப் பகலில் வா என்கிறாள். மீனவ மகளின் தந்தை விடியலிலேயே மீன் பிடிக்கச் சென்றுவிடுவானாம். தாய் மீன்பிடிக்கச் சென்றவன் நலமுடன் மீளவேண்டும் என்று பனித்துறையில் இருக்கும் தெய்வத்தைப் பேணச் சென்றுவிடுவாளாம். அது தன் தலைவி தனிமையில் இருக்கும் நேரம் என்கிறாள் தோழி.
# தியப்


**தியப்** பிரான்சில் உள்ள ஒரு துறைமுக நகரம். இது பிரான்சின் இது பிரான்சின் மேற்கெல்லையில் ஆங்கிலக் கால்வாய் கரையோரமாக அமைந்துள்ளது. டன்கிர்க் எனும் பெயர் அப்பகுதிக்கான கம்யூன் எனப்படும் பிரெஞ்சு நிர்வாகப் பிரிவிற்கும் பயன்படுத்தப்படுகிறது. இதன் மக்கள் தொகை 81,419 (1999). இந்நகரம் செய்ன்-மாரிடைம் என்ற பிரெஞ்சு நிர்வாகப் பிரிவின் கீழ் அமைந்துள்ளது.
# சிக்ஃபிரைட் கோடு


**சிக்ஃபிரைட் கோடு** (ஜெர்மன்: *Siegfriedstellung*, ஆங்கிலம்: *Siegfried Line*) என்பது ஜெர்மனியின் மேற்கு எல்லையில் இரண்டாம் உலகப் போரின் போது கட்டப்பட்ட ஒரு அரண் கொட்டைக் குறிக்கும். ஜெர்மானியர்கள் இதனை “மேற்கு சுவர்” என்றே அழைத்தனர். அவர்கள் முதலாம் உலகப் போரின் போது பிரான்சின் வடக்கு பகுதியில் கட்டப்பட்ட ஹிண்டன்பர்க் அரண் கோட்டின் ஒரு பகுதியைத் தான் ”சிக்ஃபிரைட் கோடு” என்று வழங்குகிறார்கள். ஆனால் ஆங்கிலம் பேசும் வரலாற்றாளர்கள் இரண்டாம் உலகப்போர் அரண் கோட்டைக் குறிக்கவே இப்பெயரை பயன்படுத்துகின்றனர்.  

630 கி. மீ நீளமுள்ள இநத அரண் கோடு ஹிட்லரால் 1936ல் திட்டமிடப்பட்டு 1938 முதல் 1940 வரை கட்டப்பட்டது. அவர் இதனை போரியல் நோக்கத்துக்காக கட்டவில்லை. ஒரு வித கொள்கை பிரச்சார உத்தியாகவே இதன் கட்டுமானத்தை பயன்படுத்தினார். இதற்கு மிக அருகில் ஏறத்தாழ இணைகோட்டு நிலையில் பிரான்சின் அரண் கோடான மஷினோ கோடு அமைந்திருந்தது. மேற்கே நெதர்லாந்த்தின் கிளீவில் தொடங்கி இக்கோடு தென்கிழக்கே சுவிட்சர்லாந்து எல்லையில் உள்ள வெயில் ஆம் ரெயின் நகர் வரை தொடர்கிறது. இதில் 18,000 பதுங்கு குழிகள், டாங்கு பொறிகள் மற்றும் சுரங்கப் பாதைகள் உள்ளன. இரண்டாம் உலகப்போர் முடிவடைந்த பின் இக்கோட்டின் பெரும்பாலான பகுதிகள் அழிக்கப்பட்டன. மீதமுள்ள பகுதிகள் தற்போது நினைவுச் சின்னங்களாக பாதுகாக்கப்படுகின்றன.  

## வெளி இணைப்பு
# மியூசே ஆறு



**மியூசே** (*Meuse*) ஐரோப்பாவிலுள்ள ஒரு முக்கிய ஆறு. பிரான்சு நாட்டில் உற்பத்தியாகும் இந்த ஆறு பிரான்சு, பெல்ஜியம், நெதர்லாந்து நாடுகள் வழியாகப் பாய்ந்து வட கடலில் கலக்கிறது. இது பல்வேறு ஐரோப்பிய மொழிகளில் பலவாறு வழங்கப்படுகிறது. மியூஸ் என்பது இதன் ஆங்கில வழக்கு; மோசா, மாய்சே, மாஸ் என்றும் இது வழங்கப்படுகிறது. தற்கால அளவீட்டின் படி உலகிலேயே மிகப்பழைய ஆறு இதுதான். இன்று 925 கி.மீ. நீளமுள்ள இவ்வாறு ஏறத்தாழ 380 மில்லியன் ஆண்டுகளாக ஓடிக்கொண்டிருக்கின்றது]]  
. தொன்மாக்கள் பேரழிவுக்கு உட்பட்டு அற்றுப்போவதற்கும் மிக முன்பிருந்தே இயங்கும் ஆறு.  

## அடிக்குறிப்புகளும் மேற்கோள்களும்
# பெரியார் மணியம்மை பல்கலைக்கழகம்


** பெரியார் மணியம்மை பல்கலைக்கழகம்** (*Periyar Maniammai University - PMU*) தஞ்சாவூர் மாவட்டத்தில் வல்லத்தில் 219&nbsp;ஏக்கர் பரப்பளவில் அமைந்துள்ள ஒரு நிகர் நிலைப் பல்கலைக்கழகம் ஆகும். பெரியார் மணியம்மை பல்கலைக்கழகம் 1988 ஆம் ஆண்டு கல்லூரியாக நிறுவப்பட்டது. பின்னர் நிகர்நிலைப் பல்கலைக்கழகமாக மாறியது. இதன் வேந்தராக திராவிடர் கழகத் தலைவர் கி. வீரமணி உள்ளார்.
# 1843



: *எஸ்.எஸ்.கிரேட் பிரிட்டன்* கப்பல் வெள்ளோட்டம்]]  
: திவொலி பூங்கா அமைப்பு]]  
**1843** (**MDCCCXLIII**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- மார்ச் 15 – விக்டோரியா, பிரிட்டிசு கொலம்பியா ஹட்சன்ஸ் பே நிறுவனத்தினரால் துறைமுக நகராக நிர்மாணிக்கப்பட்டது.
- ஏப்ரல் 1 - மன்னார் நகரக் கச்சேரியில் உள்ள அறை ஒன்றில் மன்னார் அரசுப் பள்ளி திறக்கப்பட்டது.
- மே 4 - நட்டால் பிரித்தானியக் குடியேற்ற நாடாக அறிவிக்கப்பட்டது.
- மே 23 – மகெல்லன் நீரிணையை சிலி கைப்பற்றியது.
- சூன் 6 – பார்படோசின் நாடாளுமன்றத்திற்கு முதலாவது வெள்ளையினமல்லாத ஒருவர் உறுப்பினராகத் தேர்ந்தெடுக்கப்பட்டார்.
- சூலை - இலங்கையின் வடபகுதியில் உள்ள முடிக்குரிய காணிகள் ஐரோப்பிய தோட்டத் துரைகளுக்கு ஒரு ஏக்கர் 5 சிலிங்குக்கு விற்கப்பட்டன.
- சூலை 19 – எஸ்.எஸ். கிரேட் பிரிட்டன் கப்பல் பிரிஸ்டல் நகரில் இருந்து வெள்ளோட்டம் விடப்பட்டது.
- ஆகத்து - யாழ்ப்பாணத்தில் பெரியம்மை நோய் பரவியது. நோயாளிகள் சிறுத்தீவுக்கு அப்புறப்படுத்தப்பட்டனர்.
- ஆகத்து 15 – உலகின் மிகவும் பழமையான கேளிக்கைப் பூங்கா, டிவொலி பூங்கா, டென்மார்க்கின் கோபனாவன் நகரில் நிறுவப்பட்டது.
- நவம்பர் 11 – "தி அக்லி டக்லிங்" புதினம் முதல் தடவையாக வெளியிடப்பட்டது.
- நவம்பர் 12 - கொழும்பில் கத்தோலிக்க அச்சியந்திரசாலை நிறுவப்பட்டது.
- நவம்பர் 28 – ஹவாய் இராச்சியத்தை அதிகாரபூர்வமாக ஐக்கிய இராச்சியம் அங்கீகரித்தது.
- டிசம்பர் 2 - யாழ்ப்பாணத்தில் கடும் சூறாவளி வீசியதில் பலத்த அழிவுகள் ஏற்பட்டன.

## நாள் குறிக்கப்படாதவை
- இத்தாலிய மிசனறி ஒராட்டியோ பெட்டாச்சினி பாதிரியார் யாழ்ப்பாணம் வருகை. இவரே யாழ்ப்பாணத்தின் முதலாவது உதவி ஆயர் (Vicar Apostolic).
- உலகின் முதலாவது கிறித்துமசு வாழ்த்து அட்டை சேர் ஹென்றி கோல் என்பவரால் லண்டனில் வெளியிடப்பட்டது.
- இயற்பியல்: வேலையை வெப்பமாக மாற்றும் கணியத்தை ஜேம்ஸ் ஜூல் கண்டுபிடித்தார்.
- தேம்ஸ் ஆற்றின் ஊடான முதலாவது சுரங்கப் பாதை நிறுவப்பட்டது.
- தி எக்கொனொமிஸ்ட் இதழ் வெளியிடப்பட்டது.

## பிறப்புகள்
- மார்ச் 13 - டபிள்யூ. ஜி. ரொக்வூட், இலங்கைத் தமிழ் அரசியல்வாதி, மருத்துவர், இலங்கை சட்டவாக்கப் பேரவை உறுப்பினர் (இ. 1909)
- மே 12 - தாமஸ் வில்லியம் ரைஸ் டேவிட்ஸ், பாளி அறிஞர் (இ. 1922)
- டிசம்பர் 11 - ராபர்ட் கோக், ஜெர்மானிய அறிவியலாளர் (இ. 1910)
- ச.வைத்தியலிங்கம்பிள்ளை, ஈழத்துப் பதிப்பாலரும், அறிஞரும் (இ. 1901)
- நடனகோபால நாயகி சுவாமிகள் (இ. 1914)

## இறப்புகள்
- ஏப்ரல் 29 - வின்சென்ட் ரொசாரியோ, இலங்கையின் முதல் ஆயர்.
- மே 28 - நோவா வெப்ஸ்டர், முதல் அமெரிக்க ஆங்கில அகராதி வெளியிட்டவர் (பி. 1758)

## 1843 நாட்காட்டி
# பாலைக் கௌதமனார்

**பாலைக் கௌதமனார்** சங்ககாலப் புலவர்களில் ஒருவர். இவர் பாடியனவாக 11 பாடல்கள் சங்கநூல்களில் காணப்படுகின்றன. பதிற்றுப்பத்து என்னும் தொகுப்பு நூலில் மூன்றாம் பத்தாக அமைந்துள்ள 10 பாடல்களும், புறநானூற்றில் 366 எண்ணுள்ள பாடலும் இவரால் பாடப்பட்டவை.  

பாலை என்பது இக்காலத்தில் கேரள மாநிலத்தில் பாலக்காடு என்னும் பெயருடன் விளங்கும் ஊரைக் குறிக்கும். கௌதமன் என்னும் பெயர் வடமொழித் தொடர்புடையதாகக் காணப்படுகிறது. புலவர் அந்தணர்.. இமயவரம்பன் தம்பி பல்யானைச்செல்கெழு குட்டுவன் மீது இவர் பாடிய 10 பாடல்கள் பதிற்றுப்பத்தில் உள்ளன. தருமபுத்திரன்மீது இவர் பாடிய பாடல் புறநானூற்றில் உள்ளது.  
#### பதிற்றுப்பத்துப் பாடல்கள்
இவர் பதிற்றுப்பத்தில் இடம்பெற்றுள்ள பாடல்களைப் பாடியதற்காக அரசன் பரிசளிக்க விரும்பி வேண்டியதைக் கேட்டுப் பெற்றுக்கொள்ளுமாறு வேண்டினான். புலவர் 'யானும் என் பார்ப்பனியும் சுவர்க்கம் புகவேண்டும்' என்றார். அரசன் பார்ப்பாரில் பெரியார் யார் எனக் கேட்டறிந்து அவரைக் கொண்டு வேள்வி செய்தான். ஒன்பது வேள்விகளைப் பார்த்துக்கொண்டிருந்த புலவரும் அவரது பார்ப்பனியும் பத்தாவது வெள்விக்குப்பின் காணாராயினர் என்று அவருடைய பத்துப் பாடல்களுக்கு இறுதியில் சேர்க்கப்பட்டுள்ள பதிகம் கூறுகிறது.  

இவர் தன் பாடல் ஒன்றில் பரிவேட்பு என்று குட்டுவன் இப்போது ஐயப்பன் மலை என்று கூறப்படும் சங்ககால அயிரை மலையில் செய்த அஸ்வமேத யாகத்தைக் குறிப்பிடுகிறார்.(21)  

மற்றொரு பாடலில் (24) அந்தணர் ஆறு தொழில் புரிந்து ஒழுகுவர் என்று குறிப்பிட்டு அரசன் அவர்களை வழிமொழிந்து நடந்துகொள்ளவேண்டும் என்று அறிவுரை கூறுகிறார். 'ஓதல், வேட்டல், அவை பிறர்ச் செய்தல், ஈதல், எற்றல்' என்பன அந்தரின் ஆறு தொழில்கள் என்று விளக்குகிறார். தம்மபத ஓதுதல், பிறரை தம்மபதம் ஓத உதவுமாறு செய்தல், யாசகம் செய்தல், பிறரை யாசகம் செய்ய உதவுமாறு செய்தல், பிறருக்குக் கல்வி புகட்டல், பிறர் தருவனவற்றை ஏற்றுக்கொள்ளுதல் என்பன அந்த ஆறு தொழில்கள். 'ஆ பயன் குன்றும் அறுதொழிலோர் நூல் மறப்பர் காவலன் காவான் எனின்' என்று வரும் திருக்குறளில் 'அறுதொழிலோர்' என்னும் தொடருக்கு இது விளக்கமாக அமைந்துள்ளது.  

ஒரு பாடலில் (21) கடவுளுக்குச் செய்யும் பெரும்பெயர் ஆவுதி, மக்களுக்குச் செய்யும் அடுநெய் ஆவுதி என்னும் வேள்விகளைக் குறிப்பிடுகிறார்.  
#### தருமபுத்திரனைப் பாடியது - புறநானூறு 366
இந்தப் பாடல்களின் சில அடிகள் சிதைந்துள்ளன. பெருங்காஞ்சி என்னும் துறையைச் சேர்ந்த இந்தப் பாடலில் நிலையாமை பற்றிப் பேசப்படுகிறது. முரசு முழக்கத்துடன் தன் பெயரை நிலைநாட்டிக்கொண்டு வாழ்ந்த தனிப்பெருஞ் சிறப்புடையோரும் சென்று மாய்ந்தனர் என்று பாடல் குறிப்பிட்டுச் செல்கிறது.  

பாடலில் 'அறவோன் மகனே' என விளிக்கும் தொடர் காணப்படுகிறது. புறநானூற்றைத் தொகுத்த ஆசிரியர் இந்தத் தொடரைக்கொண்டு 'தருமபுத்திரன்' என்னும் பெயரை உருவாக்கியுள்ளார்.  

பாடப்பட்ட தருமபுத்திரன் ஒரு வள்ளல். அவன் சோறு வேண்டியவர்களுக்கு மாட்டை வெட்டிக் கறி சமைத்துச் சோறு போட்டான். கள் விரும்பியவர்களுக்குக் கள் தந்தான். பகல் வேளையில் பிறர் முயற்சிகளுக்கு உதவினான். இரவு வேளையில் மறுநாள் செய்யவேண்டியதை எண்ணிப்பார்த்துக் கொள்வான். இப்படி அவன் பண்புகள் பாராட்டப்பட்டுள்ளன.  

## அடிக்குறிப்பு
# இந்துசுதான் வானறிவியல் நிறுவனம்


**இந்துசுதான் வானறிவியல் நிறுவனம்** (Hindustan Aeronautics Limited) நிறுவனம் இந்தியாவின் பெங்களூரைத் தலைமையகமாக கொண்டு செயல்படும் ஆசியாவின் மிகப்பெரிய வான்வெளித்தொழில் துறை நிறுவனங்களில் ஒன்றாகும் இது இந்திய அரசாங்கத்தின் பாதுகாப்புத் துறை அமைச்சகத்தின் தலைமையில் செயல்படும் ஒரு அரசுத் துறை நிறுவனமாகும். இந்நிறுவனமே தெற்காசியாவின் முதல் போர் விமானத்தினை உருவாக்கியது. இதற்கு நாடு முழுவதும் நாசிக், கோர்வா, கான்பூர், கோராபுட், லக்னௌ, பெங்களூர், ஹைதராபாத் ஆகிய இடங்களில் தொழிற்சாலைகள் உள்ளன.  

இந்திய அரசின் பொதுத்துறை நிறுவனங்களில் நவ ரத்ன மதிப்பைப் பெற்ற பெரிய நிறுவனம் ஆகும்.  
## வரலாறு
இரண்டாம் உலகப் போர் நடந்துவந்த காலகட்டத்தில், விமானங்களைத் தயாரித்துத் தருவதற்காக அமெரிக்க விமானத் துறை நிபுணர் வில்லியம் டக்ளஸ் பாவ்லே என்பவரின் உதவியுடன் சேட் வால்சந்த் ஹீராசந்த் என்பவர் இந்தியாவில் ஆலையைத் தொடங்க இடம் தேடினார். அவருக்கு மைசூர் மகாராஜா கிருஷ்ணராஜேந்திர உடையார் தொலைநோக்குப் பார்வையுடன் பெங்களூரில் 700 ஏக்கர் நிலத்தை இலவசமாகவும், தண்ணீர், மின்சாரம் ஆகியவற்றைச் சலுகை விலையில் தந்து ஆலையை நிறுவ உதவினார். இதையடுத்து 1940 திசம்பரில் இந்தியாவின் முதல் வானூர்தி தயாரிப்பு ஆலை தொடங்கப்பட்டது.  

இது தனியார் நிறுவனமாக இருந்த காலகட்டத்திலேயே இதன் முக்கியத்துவத்தை உணர்ந்து அரசு 1941இல் இதில் ரூ.25 லட்சத்தை முதலீடு செய்தது. நாடு விடுதலை அடைந்த பிறகு இது பொதுத் துறை நிறுவனமாக்கப்பட்டது.  

## இதனையும் காண்க
- பொதுத்துறை நிறுவனம்
- பொதுத்துறை நவரத்தின நிறுவனங்கள்
# பிரித்தானி



**பிரித்தானி** (ஆங்கிலம்: *Brittany*; பிரெஞ்சு: *Bretagne*; பிரித்தானியம்: *Breizh*) என்பது பிரான்சின் வடமேற்கு பகுதியிலுள்ள ஒரு இடம். இதன் மக்கட்தொகை 4,365,500 ஆகும். இதன் பரப்பளவு 34,023 சதுர கி.மீ. ஆகும். இதன் முக்கிய நகரங்கள் நாந்து, ரேன் மற்றும் பிரேத்து ஆகும்.
# பட்டுக்கோட்டை பிரபாகர்

**பட்டுக்கோட்டை பிரபாகர்** (*Pattukkottai Prabakar*; பிறப்பு:30 சூலை 1958) பிரபலமான தமிழ் எழுத்தாளராவார். இவரது புதினங்கள் இதழ்களில் தொடர்களாகவும், தனி இதழ்களாகவும் வெளிவந்துள்ளன. இவரது புதினங்கள் பெரும்பாலும் துப்பறியும் கதைகளை சார்ந்ததாகும். மேலும் இவரது படைப்புகளை ஆரம்பகாலத்தில் **ராதா பிரபா** என்ற பெயரில் வெளியிட்டு வந்தார்.  

## வாழ்க்கைக் குறிப்பு
பிரபாகர் 1958 சூலை 30 இல் தஞ்சாவூர் மாவட்டம், பட்டுக்கோட்டையில் இராதாகிருஷ்ணன்–சந்திரா இணையாருக்கு மகனாகப் பிறந்தார். இவருக்கு திருமணமாகி சுவர்ணரம்யா, சுவர்ணபிரியா ஆகிய இருமகள்கள் உள்ளனர்.  

## படைப்புகள்
(அகரவரிசையில்)  
1. ஆகவே செக்சன் 302 படி; 1988; கல்கியில் வெளிவந்த தொடர்.
1. உயிர்வரை இனித்தவள்
1. கிழக்குத் தொடர்ச்சிக் கொலைகள்
1. சுசிலாவுக்கு ஒரு சல்யூட்
1. தயாளன் தீர்ப்பு
1. தொட்டால் தொடரும்; 1986; ஆனந்தவிகடனில் வெளிவந்த தொடர்
1. வல்லமை தாராயோ;1988; கல்கியில் வெளிவந்தது
1. வெட்டு, குத்து, கண்ணே காதலி 1994 ஆனந்த விகடனில் வெளிவந்த தொடர்
1. வெள்ளைக்கொடி
# ரேன்


**ரேன்** (ஆங்கிலம்: *Rennes*; பிரெஞ்சு: *Rennes*; பிரித்தானியம்: *Roazhon*; காலோ: *Resnn*; இலத்தீன்: *Condate*, *Condate Redonum*) என்பது பிரான்சின் வடமேற்கு பகுதியிலுள்ள பிரித்தானியின் தலைநகரம் ஆகும். இதன் பரப்பளவு 50.39 சதுர கி.மீ. ஆகும். இதன் மக்கட்தொகை 206,229 ஆகும்.
# ஆக்சிதம்


**ஆக்சிதம்** (ஆங்கிலம்: *Occitan*; பிரெஞ்சு: *Occitan*; ஆக்சிதம்: *Occitan*, *Lenga d'òc*; காட்டலான்: *Occità*) என்பது ரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி பிரான்சின் தென் பகுதியிலும், இத்தாலியிலும் மற்றும் எசுப்பானியாவிலுள்ள காத்தலோனியாவிலும் பேசப்பட்டுவருகிறது. இம்மொழி 1-3.7 மில்லியன் மக்களால் பேசப்படுகிறது.
# வேல்சு மொழி



**வேல்சு மொழி** (ஆங்கிலம்:Welsh language) என்பது வேல்சில் உள்ள மக்களால் பேசப்படும் ஒரு மொழி ஆகும். இது செல்திக்கு மொழிக் குடும்பத்தைச் சேர்ந்த ஒரு மொழி ஆகும். இம்மொழியை ஏறத்தாழ 750,000 மக்கள் பேசுகின்றனர். வேல்சில் இதை 611,000 பேர் பேசுகிறார்கள்; இங்கிலாந்தில் இதை 150,000 பேர் பேசுகிறார்கள்; ஆர்கெந்தீனாவில் இதை 5,000 பேர் பேசுகிறார்கள். இம்மொழி இலத்தீன் எழுத்துக்களைக் கொண்டே எழுதப்படுகிறது.
# அருபித மொழி


**அருபித மொழி** அல்லது **அர்பிதான்** (, **Arpitan** அல்லது **Romand** (சுவித்தர்லாந்தில்) (வட்டார மொழி: **; ; ) என்பது ரோமானிய மொழிக்குடும்பத்தை சேர்ந்த ஒரு மொழி ஆகும். இம்மொழி பிரான்சு, இத்தாலி மற்றும் சுவித்தர்லாந்திலும் பேசப்படுகிறது. இம்மொழியை ஏறத்தாழ 140,000 மக்கள் பேசுகின்றனர்.
# கோத்திக்கு மெட்டல்



**கோதிக்கு மெட்டல்** என்பது ஒரு வகையான மெட்டல் இசை ஆகும். இதன் பிரிவுகள் ஆவன:  
- கோதிக்கு டூம் மெட்டல்.
- கோதிக்கு புராகுரசிவு மெட்டல்.

## உசாத்துணைகள்
- <cite id=refBaddeley2002>
- <cite id=refBerelian2005>
- <cite id=refBuckley2003>
- <cite id=refDay2006>
- <cite id=refGunn2007>
- <cite id=refKavka2002>
- <cite id=refKilpatrick2004>
- <cite id=refHoskyns2004>
- <cite id=refKahnHarris2007>
- <cite id=refLeguay2006>
- <cite id=refPunter2004>
- <cite id=refSharpeYoung2007>
- <cite id=refThompson1994>
# அசிமில்



**அசிமில்** என்பது அல்போன்சு சேரேல் என்பவரால் 1929ஆம் ஆண்டில் துவக்கப்பட்ட ஒரு பிரெஞ்சு நிறுவனம். இது அந்நிய மொழிகளில் புத்தகங்களை எழுதவும் வெளியிடவும் செய்கிறது. இதன் முதல் வெளியிடப்பட்ட நூல் *Anglais Sans Peine* என்னும் பிரெஞ்சு நூல் ஆகும். இதுவரை இது பல மொழிகளில் பல புத்தகங்களை பதிப்பித்து வெளியிட்டுள்ளது.
# அந்நிய மொழி


**அந்நிய மொழி** என்பது ஒருவரின் தாய்மொழி அல்லாத ஒரு மொழி. சிறு வயதில் இருந்தே இரண்டு அல்லது பல மொழிகளைப் பேசி வந்தால், அவருக்கு பல மொழிகள் தாய் மொழிகளாக இருக்கலாம். பெரும்பாலானவர்கள் அந்நிய மொழியை பொருளாதார, அரசியல், அல்லது சமயக் காரணங்களால் கற்க முற்படுகிறார்கள். இங்கிலாந்தில் பிரெஞ்சு பயிலும் ஆங்கிலேயருக்கு பிரெஞ்சு அன்னிய மொழியாகும். ஐரோப்பாவின் பல நாடுகளில் அன்னிய மொழிகள் கற்பிக்கப்படுகின்றன. இடாய்ச்சு, பிரெஞ்சு, ஆங்கிலம், எசுப்பானியம் ஆகியவை அதிகம் கற்கப்படும் மொழிகளாகும்.
# பன்மொழிப் புலமை

நொவி சாட்(Novi Sad) நகர மேயரின் அலுவலகத்திற்கு முன் அந்நகர அலுவல் மொழிகளாக உள்ள செருபிய மொழி, அங்கேரிய மொழி, சுலோவாக்கிய மொழி, பனோனியன் ரஷ்ய மொழி ஆகியவற்றில் எழுதப்பட்டுள்ள பன்மொழி அறிவிப்புப் பலகை.]]  
நாட்டு கூட்டாட்சி அரசாங்கத்தின் இலச்சினையில் சுவிட்சர்லாந்தின் நான்கு தேசிய மொழிகளும் (சுவிட்சர்லாந்திய ஜெர்மன் மொழி, பிரான்சிய மொழி, இத்தாலிய மொழி, உரோமாஞ்சு மொழி கொடுக்கப்பட்டுள்ளன.]]  
**பன்மொழிப் புலமை** (அ) **பன்மொழியாமை** (multilingualism) என்பது பல பல மொழிகளைப் ஒருவரோ அல்லது ஒரு சமூகமோ பயன்படுத்துவது மற்றும் பன்மொழிப்பயன்பாடை ஊக்குவிப்பதுமாகும். உலகமெங்கும் வாழும் மனிதர்களில் பலமொழிகளில் பேசக்கூடியவர்கள் ஒரேயொரு மொழியைப் பேசுபவர்களைக் காட்டிலும் அதிகமாக உள்ளார்கள். உலகமயமாக்கல், பண்பாட்டு வெளிப்படைத்தன்மை போன்ற காரணிகளால் பன்மொழிப் புலமையானது ஒரு சமூக தேவையாக, நிகழ்வாக உள்ளது. இணையதளம் மூலமாக மிக எளிதாகச் செய்திகளைப் பெற்றுக்கொள்ள முடிவதும், ஒருவர் பல மொழி பேசுபவர்களுடனானத் தொடர்புகள் கொள்வது அதிகமாக நிகழ்வதாலும் பல மொழிகளைத் தெரிந்து கொள்வது எளிதில் ஏதுவாகிறது. பல மொழிகளைப் பேசுபவர்கள் பன்மொழியாளர்கள் என்றழைக்கப்படுகிறார்கள்.
# பிரான்கோபோனி


**பிரான்கோபோனி** (*Organisation internationale de la Francophonie*) என்பது பிரெஞ்சு மொழியை தாய்மொழியாக கொண்ட நாடுகளின் ஒரு சர்வதேச அமைப்பு. இதில் 56 உறுப்பினர் நாடுகளும், 3 இணை உறுப்பினர் நாடுகளும், 14 பார்வையாளர் நாடுகளும் உள்ளன.  

## வெளி இணைப்பு
- அதிகாரப்பூர்வ இணையதளம்
# அபோனோசு

**அபோனோசு** (Abonos, அபோனாஸ்) என்பது செருபிய நாட்டை சேர்ந்த ஒரு கோதிக்கு மெட்டல் இசைக்குழு ஆகும். இந்த இசைக்குழு 1999ஆம் ஆண்டில் பெல்கிரேடில் துவக்கப்பட்டது.  

## அபோனோசு வெளியீடுகள்

**சுடூடியோ வெளியீடுகள்**:  
௧. Abonos (2004)  

**தனிப்பாடல்கள்**:  
௧. Urlik (2007)
# ஐயான்


**ஐயான்** (Aion) என்பது ஒரு போலாந்தை சேர்ந்த கோதிக்கு மெட்டல் இசைக்குழு ஆகும். இவ்விசைக்குழு 1996ஆம் ஆண்டில் துவங்கப்பெற்றது.  

## ஐயான் வெளியீடுகள்

**சுடூடியோ வெளியீடுகள்**:  
௧. Midian (1999)  
௨. Noia (1998)  
௩. Reconciliation (2000)  
௪. Symbol (2001)  
௫. One of 5 (2004)  

**தனிப்பாடல்கள்**:  
௧. "O Fortuna" (1998)
# அகாதோதைமோன்

**அகாதோதைமோன்** (*Agathodaimon*) என்பது ஒரு பிளாக்கு மெட்டல் இசைக்குழு ஆகும். இவ்விசைக்குழு 1995ஆம் ஆண்டு செப்தம்பர் திங்கள் செருமனியில் துவங்கப்பட்டது.  

## அகாதோதைமோன் வெளியீடுகள்
- Carpe Noctem - Demo I (1996)
- Near Dark - Demo II (1997)
- Tomb Sculptures (1997)
- Blacken the Angel (1998)
- Higher Art of Rebellion (1999)
- Chapter III (2001)
- Serpent's Embrace (2004)
- Phoenix (2009)
# ஜானி டெப்



**ஜானி டெப்** (*Johnny Depp*) என்பவர் ஓர் அமெரிக்க நடிகர். இவர் 1963 ஆம் ஆண்டு சூன் திங்கள் 9 ஆம் தேதி பிறந்தார். இவர் கோல்டன் குளோப் விருது மற்றும் சிறந்த நடிகருக்கான ஸ்கிரீன் ஆக்டர்ஸ் கில்ட் விருது வென்றுள்ளார். *பைரேட்ஸ் ஆஃப் தி கரீபியன்* திரைப்படங்களில் கேப்டன் ஜாக் ஸ்பாரோ என்ற பாத்திரத்தில் நடித்ததற்காக உலகப் புகழ்பெற்றவர்.  

## தொழில் வாழ்க்கை

### தொலைக்காட்சி

டெப், 1987 இல் வெளியான பாக்ஸ் தொலைக்காட்சி தொடரான *21 ஜம்ப் ஸ்ட்ரீட்* தொடரில் முக்கியக் கதாபாத்திரத்தில் நடித்தார்.  

### திரைப்படம்
வில் ஜானி டெப்]]  

டெப்பின் முதல் திரைப்படம் ”எ நைட் மேர் இன் எல்ம் இசுட்ரீட்” ஆகும். 2003 இல் வால்ட் டிஸ்னி கம்பனியின் *பைரேட்ஸ் ஆஃப் தி கரீபியன்: தெ கர்ஸ் ஆப் தெ பிளாக் பெர்ல்* திரைப்படம் இவருக்கு மிகப்பெரிய வெற்றிப்படமாக அமைந்தது.  

*சார்லி அண்ட் தெ சாக்லேட் பேக்டரி* படத்தில் சிறப்பாக நடித்ததால் இவருக்கு சிறந்த நடிகருக்கான எம்பயர் விருது வழங்கப்பட்டது.
# மூன்சுபெல்

**மூன்சுபெல்** (*Moonspell*, மூன்ஸ்பெல்) ஒரு போர்த்துகீசிய டூம் மெட்டல் இசைக்குழு. இது 1992ஆம் ஆண்டில் துவங்கப்பெற்றது.  

## மூன்சுபெல் வெளியீடுகள்

**சுடூடியோ வெளியீடுகள்**  

- Wolfheart (1995)
- Irreligious (1996)
- Sin/Pecado (1998)
- The Butterfly Effect (1999)
- Darkness and Hope (2001)
- The Antidote (2003)
- Memorial (2006)
- Under Satanæ (2007)
- Night Eternal (2008)
- Alpha Noir (2012)
- Extinct (2015)
- 1755 (2017)
- Hermitage (2021)
# டெசுட்டமேன்ட்டு



**டெசுட்டமேன்ட்டு** (*Testament*, டெஸ்ட்டமெண்ட்) என்பது 1983 ஆம் ஆண்டில் ஆரம்பிக்கப்பட்ட ஓர் அமெரிக்க திராசு மெட்டல் இசைக்குழு.  

## டெசுட்டமேன்ட்டு வெளியீடுகள்

**சுடூடியோ வெளியீடுகள்**  

- 1987 தி லெகேசி The Legacy
- 1988 தி நியூ ஆர்டர் The New Order
- 1989 ப்ராக்டிஸ் வாட் யு ப்ரீச் Practice What You Preach
- 1990 சௌல்ஸ் ஆஃப் ப்ளாக் Souls of Black
- 1992 தி ரிச்சுவல் The Ritual
- 1994 லௌ Low
- 1997 டிமோனிக்Demonic
- 1999 தி கேதரிங் The Gathering
- 2008 தி ஃபார்மேசன் ஆஃப் டேம்னேசன் The Formation of Damnation
- 2012 Dark Roots of Earth
- 2016 Brotherhood of the Snake
- 2020 Titans of Creation
- 2025 Para Bellum

## அடிக்குறிப்புகள்
# அத்துரோசித்தி

**அத்துரோசித்தி** (*Atrocity*) என்பது ஒரு செருமானிய மெட்டல் இசைக்குழு ஆகும்.  

## அத்துரோசித்தி வெளியீடுகள்
**சுடூடியோ வெளியீடுகள்**  

- 1990: Hallucinations
- 1992: Todessehnsucht
- 1994: Blut
- 1995: Calling the Rain (acoustic album)
- 1995: Die Liebe (in collaboration with Das Ich)
- 1996: Willenskraft
- 1997: Werk 80
- 2000: Gemini (blue and red versions)
- 2004: Atlantis
- 2008: Werk 80 II
- 2010: After the Storm
# லக்கூனா காயில்



**லக்கூனா காயில்** (*Lacuna Coil*) என்பது ஒரு இத்தாலிய மெட்டல் இசைக்குழு. இது 1994ஆம் ஆண்டில் துவங்கியது.. முன்னர் இக்குழு சிலீப் ஆஃவ் ரைட் (Sleep of Right) என்றும் எத்ரியல் (**Ethereal**) என்னும் குழுக்களாக அறியப்பட்டு இருந்தன. இக்குழு கற்பனைக்கலையிலும் இசை வகையிலும் கோத்திக் (Gothic) என்னும் வகையைச் சேர்ந்தது. இவர்களின் இசை நடுத்தர விறுவிறுப்போடும் எடுப்பான கிட்டார் ஒலியோடும், ஆண்-பெண் குரல் வேறுபாடோடு சேர்ந்திசைக்கும் தன்மையோடு இனிய மெட்டுகள் அமைந்து இருப்பது சிறப்பு. இக்குழுவின் அண்மைக்கால இசைப்படைப்புகள் இன்னும் கீழதிர்வெண் சுரங்கள் கொண்டு தாழ்சுர ஒலிகள் (bass line) தூக்கலாகத் தெரியும் வகையில் கிட்டார் ஒலியுடன் பிணணந்து அமைந்துள்ளன.  
. இக்குழுவின் 2006 ஆம் ஆண்டு வெளியீடாகிய *கர்மாக்கோடு* (Karmacode) பில்போர்டு 200 தர வசையில் 28 ஆக உயர்ந்து நின்றது. மிக அண்மைய *சாலோ லைஃவ்* (Shallow Life), பில்போர்டில் 16 ஆவதாகத் தொடங்கியது. இக்கோவை (album), இக்குழு கோத்திக் மெட்டல் வகையில் இருந்து நேரடியாக மாற்று மெட்டல் (alternative metal) வகை இசை வடிவிற்கு மாறுவதைக் காட்டுகின்றது]].. ஆகத்து 2010 வரையிலும், லக்கூனா காயில் இசைவட்டுகள் 2 மில்லியன் விற்பனையாகியுளன.  

## மேற்கோள்களும் அடிக்குறிப்புகளும்
# ஏமி லீ


**ஏமி லீ** (*Amy Lee*) என்பவர் இவனசென்சு இசைக்குழுவின் முன்னணிப் பாடகி ஆவார். இவர் 1981 ஆம் ஆண்டு திசம்பர் திங்கள் 13 ஆம் திகதி பிறந்தார். இவர் ஒரு பாடலாசிரியரும் பியானோ கலைஞரும் ஆவார். இவர் இவனசென்சு இசைக்குழுவை நிறுவியவரும் ஆவார். லீ பன்னாட்டு கால்-கை வலிப்பு விழிப்புணர்வு நிறுவன "நிழலுக்கு வெளியே" (*Out of the Shadows*) பிரிவின் அமெரிக்க தலைமை அதிகாரியும் ஆவார்.
# பன்னாட்டு நீதித்துறை வல்லுநர்கள் ஆணையம்

**பன்னாட்டு நீதித்துறை வல்லுநர்கள் ஆணையம்** (*International Commission of Jurists*, ICJ) என்பது ஓர் அரசு சாரா பன்னாட்டு மனித உரிமைகள் அமைப்பு ஆகும். இவ்வாணையத்தில் முன்னாள் ஐக்கிய நாடுகள் மனித உரிமைகள் ஆணையரும், அயர்லாந்தின் அதிபருமான மேரி ராபின்சன், மற்றும் ஆஸ்திரேலியா, கனடா, தென்னாப்பிரிக்கா உட்படப் பல நாடுகளைச் சேர்ந்த 60 நீதித்துறை வல்லுநர்கள் (நீதிபதிகள், வழக்கறிஞர்கள்) அங்கத்தவர்களாக உள்ளனர்.  

சுவிட்சர்லாந்து, ஜெனீவாவில் உள்ள பன்னாட்டு செயலகத்தின் ஆதரவில் இயங்கும் இந்த ஆணையத்தில் பல நாடுகளிலும் இருந்து பல்வேறு சட்ட மரபுசார் நிபுணர்கள் பணியாற்றுகின்றனர். மனித உரிமைகள், மற்றும் சட்ட விதிகளைப் பேணிப் பாதுகாக்க, மேம்படுத்த சட்ட வல்லுனர்களின் பங்கை திரப்படுத்துவதற்கான சட்டவாக்கங்களை இவ்வாணையம் நெறிப்படுத்துகிறது. இதைத்தவிர, இவ்வாணையத்தின் கிளைகள் தேசிய மட்டத்தில் 70 இற்கும் மேற்பட்ட நாடுகளில் இயங்குகின்றன. இவ்வாணையத்திற்கான உறுப்பினர்கள் உலகின் பல்வேறு நாடுகளிலும் இருந்தான வழக்கறிஞர்கள், நீதிபதிகள், சட்டக் கல்விமான்கள், மற்றும் சட்ட மாணவர்கள் போன்றோர் உறுப்பினர்களாகத் தெரிவு செய்யப்படுகின்றனர்.
# குளோரியா ஸ்டுவர்ட்


**குளோரியா பிரான்செசு ஸ்டுவர்ட்** (*Gloria Frances Stuart*, சூலை 4, 1910 – செப்டம்பர் 26, 2010) அமெரிக்க நடிகை ஆவார். 1932 ஆம் ஆண்டில் இருந்து ஹாலிவுட் திரைப்படங்களில் நடித்துப் புகழ் பெற்ற இவர் மேடை நாடகங்கள், தொலைக்காட்சி நாடகங்களிலும் தோன்றி நடித்தவர். இவர் *தி இன்விசிபிள் மான்* (1933), *ஹியர் கம்ஸ் த நேவி* (1934) போன்ற திரைப்படங்களில் நடித்தமைக்காகப் பெரிதும் பாராட்டப்பட்டவர்.  

1930களில் ஹாலிவுடின் முக்கிய நடிகையாக தோன்றி நடிக்க ஆரம்பித்தார். 1932 முதல் 1939 வரை 42 படங்களில் இவர் நடித்திருந்தார். 1946 ஆம் ஆண்டில் இவர் அதிகாரபூர்வமாக இளைப்பாறினார். பின்னர் இவர் 1997 ஆம் ஆண்டில் வெளியிடப்பட்ட ஜேம்ஸ் கேமரனின் *டைட்டானிக்* திரைப்படத்தில் பேரழிவில் இருந்து தப்பிய ஓல்ட் ரோஸ் என்ற பாத்திரத்திலும், நிகழ்ச்சியுரையாளராகவும் நடித்திருந்தார். இத்திரைப்படத்தில் நடித்தமைக்காக இவரது 87வது வயதில் ஆஸ்கார் விருதுக்கு பரிந்துரைக்கப்பட்டார். ஆஸ்கார் விருதுக்காகப் பரிந்துரைக்கப்பட்ட வயதில் கூடியவர் இவரே ஆவார்.  

2000 ஆம் ஆண்டில் பீப்பில்ஸ் மகசீன் என்ற இதழ் இவரை உலகின் 50 அழகான நபர்களில் ஒருவராகத் தேர்ந்தெடுத்திருந்தது.  

## மறைவு
குளோரியா ஸ்டுவர்ட் 2010, செப்டம்பர் 26 ஞாயிற்றுக்கிழமை தனது வீட்டில் 100வது அகவையில் காலமானார். குளோரியா இறப்பதற்கு முன் ஐந்து ஆண்டுகளாக நுரையீரல் புற்றுநோயினால் பாதிக்கப்பட்டிருந்தார்.
# மருத்துவக் களஞ்சியம்


**மருத்துவக் களஞ்சியம்** என்பது தமிழ் வளர்ச்சிக் கழகம் வெளியிட்ட ஆங்கில மருத்துவம் (அலோபதி) தொடர்பான ஒரு கலைக்களஞ்சியத் தொகுதியாகும். இதன் முதல் தொகுதி 1994 இலும் 12 ஆவது தொகுதி 2003 இலும் வெளியாகியுள்ளன. இக்கலைக்களஞ்சியத்தின் கலைச்சொல் அடைவு 2006 இல் வெளியானது.  

## உள்ளடக்கம்
- தொகுதி 1 (1994) : உடல் நலம
- தொகுதி 2 (1995) : தாய் சேய் நலம்
- தொகுதி 3 (1996) : புலனுறுப்புக்கள் 1 (கண், செவி, மூக்கு, தொண்டை)
- தொகுதி 4 (1996) : புலனுறுப்புக்கள் 2 (தோல்,பல்)
- தொகுதி 5 (1998): மூளை, மனநலம், நாளமில் சுரப்பிகள்
- தொகுதி 6 (1999): செரிமான மண்டலம், மூச்சு மண்டலம்
- தொகுதி 7 (1999): தொற்று நோய்களும், பால்வினை நோய்களும்
- தொகுதி 8 (1999): புற்று நோயும் முதியோர் நலமும்
- தொகுதி 9 (2001): இதய இரத்த நாள மண்டலம்
- தொகுதி 10 (2001): சிறுநீரகம் மற்றும் இனவள உறுப்பு மண்டலம்
- தொகுப்பு 11 (2001): எலும்பியல், மாற்றுறுப்பியல், ஒட்டறுவை மருத்துவம்
- தொகுதி 12 (2003): மரபியல், நோய் எதிர்ப்பாற்றல் மண்டலத்தின் அடிப்படைகள், விபத்து மருத்துவம்
- தொகுதி 13 (2006): மருத்துவக்களஞ்சியம் கலைச்சொல் அடைவு
# இடையன் சேந்தன் கொற்றனார்

**இடையன் சேந்தன் கொற்றனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று அகநானூறு 375ஆம் பாடலாக (பாலைத் திணை) இடம் பெற்றுள்ளது. ஆடுமாடு மேய்க்கும் முல்லைநில மக்களை ஆயர் என்றும் இடையர் என்றும் கூறுவர். இந்தப் புலவர் முல்லை நிலத்தவர் என்பதை அவரது பெயரால் அறியலாம்.  

கொற்றனார் என்பது புலவரின் பெயர். இவரது தந்தையின் பெயர் சேந்தன். சேந்தங் கொற்றனார் என்னும் தொடர் சேந்தன் மகன் கொற்றனார் என்னும் பொருளைத் தரும்.  

இந்தச் சேந்தன் காவிரிக்கரை ஆர்க்காட்டை ஆண்ட அழிசி என்பவனின் மகன். புள்ளிப்பள்ளம் போட்ட வேலைக்கொண்டு இந்தச் சேந்தன் பகைவர் பலரை வென்றவன்.  
## பாடல் தரும் செய்தி
அவன் பிரிந்து சென்றான். அவள் உள்ளமும் உடலும் சோர்ந்து வேறுபட்டாள். தோழி தேற்றினாள். அவள் தேறுதல் பெறாமல் தோழியிடம் சொல்வதாக இந்தப் பாடல் அமைந்துள்ளது.  

வழியில் செல்வோரின் கையில் எந்தப் பொருளும் இல்லை என்றாலும், கல்லா இளையர் தம் அம்பு தொடுக்கும் வில்லாண்மையை அறிந்துகொள்ளும் பொருட்டு அவர்கள்மீது அம்பை எய்து கொன்று எருவை என்னும் பெருங்கழுகளுக்கு உணவாக ஊட்டுவர். அந்த வழியில் அவர் செல்கிறாரே என்று கவலைப்படுகிறேன்.  
### வரலாறு
பாழி செம்பாலானது போன்ற கோட்டையை உடையது. ஒருமுறை அந்தக் கோட்டையைச் சோழ அரசன் இளம்பெருஞ்சென்னி அழித்தபொழுது அந்தப் போரில் யானைகளின் தந்தங்கள் சிவந்தாற்போல் தலைவர் செல்லும் காட்டுவழியும் பிணந்தின்னிக்கழுகுகள் அமரும் மரக்கிளைகளும் குருதியால் சிவந்திருக்கும்; வழிச்செல்வோர்க்கு அச்சமேற்படுத்தும் என்று தலைவை சொல்வதாகப் பாடியுள்ளார்.
# விக்கிப்பீடியா:ஆங்கில விக்கியில் உள்ள தமிழ்ப் பங்களிப்பாளர்களை ஈர்க்கும் திட்டம்

தமிழ் விக்கிக்குக் கூடுதல் பங்களிப்பாளர்களைப் பெற ஏற்கனவே ஆங்கில விக்கியில் செயல்பட்டு வரும் தமிழர்களை ஈர்க்கலாம் என சோடா பாட்டில் தெரிவித்தார். ஆங்கில விக்கியில் இருந்து இங்கு வந்த சுந்தர், சோடா பாட்டில் போன்றோர் மிக நல்ல பங்களிப்புகளைத் தந்துள்ளனர். ஏற்கனவே விக்கி முறைகளை அறிந்தோர் என்பதால் மிக இலகுவாக இங்கு செயற்பட முடியும். எனவே, இதனை ஒரு முறையான ஒரு திட்டமாகவே செயற்படுத்தலாம்.  

தமிழ் விக்கிக்கு ஒரு சிறிய அறிமுகம் தந்து, ஆங்கில விக்கியில் உள்ள தமிழர்கள் ஏன் இங்கும் வந்து பங்களிக்க வேண்டும் என்பதனை ஒரு வேண்டுகோளாக எழுதி பயனர் பேச்சுப் பக்கங்களில் இடலாம்.  

ஆங்கில விக்கியில் உள்ள தமிழர்களின் பேச்சுப் பக்கங்களில் இட வேண்டிய வேண்டுகோளை கீழே தொகுக்கலாம்.  

**வேண்டுகோள்**  

வணக்கம்.  

தமிழ் விக்கிப்பீடியா சார்பாக உங்களைத் தொடர்பு கொள்கிறோம்.  

பெரும்பான்மையான மக்கள் தங்கள் தாய்மொழி மூலமே முழுமையான, ஆழமான அறிவைப் பெற முடியும். எனவே, விக்கிப்பீடியா திட்டம் "அனைவருக்கும் கட்டற்ற அறிவு" என்னும் தன்னுடைய இலக்கை அடைய, பல்வேறு மொழிகளிலும் வளர்வது அவசியம்.  

தமிழ் விக்கிப்பீடியா 2003ஆம் ஆண்டு முதல் செயல்பட்டு வருகிறது. தற்போது 25,000க்கும் மேற்பட்ட கட்டுரைகளைக் கொண்டு முன்னணி இந்திய விக்கிப்பீடியாக்களில் ஒன்றாகத் திகழ்கிறது. ஆங்கில விக்கி அனுபவம் உள்ள உங்களைப் போன்றோர் தமிழ் விக்கிப்பீடியா திட்டத்தில் ஈடுபாடு காட்டுவது மிகவும் நன்றாக இருக்கும்.  

தமிழ் விக்கிப்பீடியாவுக்கான தங்கள் பங்களிப்பு என்பது நேரடியாக கட்டுரை எழுதுவதாகத் தான் இருக்க வேண்டும் என்றில்லை. பின்வரும் வழிகளில் கூட பங்களிக்கலாம்:  

- உதவிப் பக்கங்கள், கொள்கைப் பக்கங்கள் உருவாக்கம்.
- விக்கியாக்கம்.
- கட்டுரைகளில் எழுத்துப் பிழைகள் நீக்கம், படம் சேர்ப்பு.
- நீங்கள் ஆங்கிலத்தில் எழுதிய கட்டுரைகளின் தமிழாக்கம். அக்கட்டுரைகள் ஏற்கனவே இருந்தால் அவற்றை விரிவாக்குவது, தகவலைச் சரி பார்ப்பது.
- நுட்பப் பணிகளில் உதவுதல்.
- தமிழ் விக்சனரி, தமிழ் விக்கி மூலம் போன்ற பிற தமிழ் விக்கித் திட்டங்களில் ஈடுபாடு.
- தமிழகத்தின் பல்வேறு பகுதிகளில் விக்கி பயிற்சிப் பட்டறைகள் ஏற்பாடு செய்தல்.

ஏற்கனவே, சுந்தர், சோடா பாட்டில் போன்ற பல ஆங்கில விக்கிப்பயனர்களின் வரவு தமிழ் விக்கிப்பீடியாவை வளர்க்க உதவி வருகிறது. நீங்களும் இணைந்து பங்களிப்பீர்கள் என்று எதிர்பார்க்கிறோம்.  

தமிழ் விக்கிப்பீடியாவில் பங்களிப்பது குறித்து ஏதேனும் ஐயங்கள் இருந்தால், உதவிகள் தேவைப்பட்டால் தயங்காமல் தமிழ் விக்கிப்பீடியா தூதரகத்தில் கேட்கவும். நன்றி.
# நாசிக்


**நாசிக்** (*Nashik*) இந்தியாவின் மகாராட்டிர மாநிலத்தில் உள்ள ஒரு நகரமாகும். மகாராஷ்டிர மாநிலத்தின் வடகிழக்குப் பகுதியில் இது அமைந்துள்ளது. இது மும்பையில் இருந்து 180 கி.மீ. தொலைவிலும் புனேயில் இருந்து 202 கி.மீ. தொலைவிலும் அமைந்துள்ளது. இது நாசிக் மாவட்டத்தின் தலைநகரமாக விளங்குகிறது. இது மிகவும் இனிமையான பருவநிலைக்கு பெயர்பெற்றது. இந்திய அரசின் வங்கித்தாள் அச்சகம் இங்கு உள்ளது. இந்த நகரம் விதையில்லா திராட்சைக்கு பெயர் பெற்றது.  

இராமாயண காலத்தில் இந்நகரத்தின் பெயர் பஞ்சவடியாக இருந்தது.  

## காலநிலை

## பண்பாடு
இங்கு துர்கா பூஜையை சிறப்பாக கொண்டாடுகின்றனர்.
# விண்வெளிப் பந்தயம்

**விண்வெளிப் பந்தயம்** (Space Race) என்பது அமெரிக்காவிற்கும் சோவியத் ஒன்றியத்திற்கும் ஏற்பட்ட ஒரு போட்டியினை குறிக்கின்றது. பனிப்போர் நிலவிய காலத்தில் இவ்விரு நாடுகளும் விண்வெளியில் தங்களது மேலாதிக்கத்தினை நிலைநாட்ட செய்த நடவடிக்கைகள் உலக அறிவியல் வரலாற்றில் ஒரு முக்கியமான காலகட்டமாகும். இதன் முக்கியமான ஒரு மைல் கல்லாக சோவியத் ஒன்றியம் முதல் முதலாக ஒரு செயற்கைக் கோளினை விண்ணிற்கு அனுப்பியது, இன்னொரு மைல் கல்லாக அமெரிக்கா நிலவுக்கு ஒரு மனிதனை அனுப்பி சாதனை படைத்தது. இந்த பந்தயம் 1975இல் அப்பல்லோ-சோயூஸ் கூட்டுமுயற்சியுடன் முடிவுக்கு வந்தது.  

eu:Lehia espaziala
# வார்ப்புரு:பள்ளு இலக்கியம்

****பள்ளு இலக்கிய நூல்கள்****

| ஈழத்தின் பள்ளு இலக்கிய நூல்கள் | கதிரை மலைப் பள்ளு<hr> |  |
| --- | --- | --- |
| இந்தியப் பள்ளு இலக்கிய நூல்கள் | <hr> | } |
# சேந்தன் (சங்ககாலம்)

**சேந்தன்** என்வன் காவிரி பாயும் பகுதியிலிருந்த ஆர்க்காடு என்னும் ஊரில் இருந்துகொண்டு ஆண்டுவந்த அழிசி என்வனின் மகன் \ குறுந்தொகை 258, நற்றிணை 190.  

இந்தச் சேந்தன் தன்னிடமிருந்த புள்ளிப் பள்ளம் போட்ட வேலைக்கொண்டு பகைவர் பலரை வென்றவன்.  
சேந்தன் திவாகரம் என்றும் திவாகர நிகண்டு என்றும் கூறப்படும் நிகண்டு நூலைத் திவாகர முனிவர் இயற்ற உதவிய சேந்தன் பிற்காலத்தவன்.
# ஆர்க்காடு

காவிரிக்கரை ஆர்க்காட்டை ஆண்ட அரசன் அழிசி. அவன் மகன் சேந்தன். இருவரும் அரசர்கள்.  

யானைப்படை கொண்ட பசும்பூண் சோழர் என்னும் சோழர் கால்வழி ஆர்க்காட்டில் இருந்துகொண்டு ஆட்சிபுரிந்துவந்தது. இந்த ஆர்க்காட்டில் தேரோடும் தெருவில் கள்ளுப்பானையில் ஈ மொய்ப்பது போல மக்கள் கூடி ஆரவாரம் செய்வார்களாம். அந்த ஆரவாரம் போலத் தலைவன்-தலைவி கள்ளக் காதலைப்பற்றி ஊர்மக்கள் கௌவைமொழி பேசிக்கொண்டார்ளாம்.  

இடையன் சேந்தன் கொற்றனார் என்பவர் புலவர். இவர் இடையர்.  

ஒல்லையூர் தந்த பூதப்பாண்டியன் அவைக்களத்தில் இருந்த ஐவருள் ஒருவன் ஆதன் அழிசி.  

ஆதன், அழிசி, சேந்தன், கொற்றனார் என்னும் பெயர்கள் ஒரு கால்வழிப் பரம்பரையைக் காட்டுவது போல அமைந்திருந்தாலும், அவர்கள் இன்னின்னார் என்று இந்த விளக்கங்களை எண்ணிப்பார்த்தால் தெளிவாகப் புரிந்துகொள்ளமுடியும்.  

இது வடார்க்காடு மாவட்டத்திலுள்ள ஆர்க்காடு அன்று.  
## சான்று
# ஐந்து எஸ்


**ஐந்து எஸ்** (*5S*) அல்லது **ஐந்து சகர கோட்பாடு** என்பது பணித்தள அல்லது பணியிட அமைப்பு முறையைக் குறிப்பதாகும். இது ஜப்பானியர்களால் உருவாக்கப்பட்டு, பயன்படுத்தப்பட்டு வரும் ஒரு வழிமுறையாகும். ஜப்பானியப் பொருள்கள், தரவரிசையில் முதல் இடத்தில் இருப்பதற்கான முக்கியமான காரணங்களில் இதுவும் ஒன்று.  

## பெயர்க் காரணம்
ஐந்து எஸ் அல்லது ஐந்து சகரம், பின்வரும் ஐந்து ஜப்பானிய சொற்களின் முதல் எழுத்தை ஆங்கிலத்தில் எழுதி இணைத்த ஒரு குறுஞ்சொல்.  
- முதல் எஸ்: செய்றி - சீர்பிரித்தல் - வகைப்படுத்து (Sort)
- இரண்டாவது எஸ்: செய்டன் - சீரொழுங்கு - நிலைப்படுத்து (Set in order)
- மூன்றாவது எஸ்: செய்ச்சோ - சுத்தம் - சுத்தம்செய்தல்(Shine)
- நான்காவது எஸ்: செய்கெட்சு - செந்தரம் - தரப்படுத்து (Standardize)
- ஐந்தாவது எஸ்: ஷிட்சுகே - செவ்வொழுக்கம் - நீடிக்கச்செய் (Sustain)
இவை ஐந்தும் பணித்தளத்தில் பொருட்களைத் திரட்டும், ஒழுங்குப்படுத்தும் வழிமுறையினைக் குறிப்பதாகும். தற்போது செங்காப்பு (Safety) என்பது ஆறாவது சகரமாக கருத்தில் கொள்ளப்படுகிறது.  

### சீர்பிரித்தல்/ செய்றி
இது பொருட்களைப் பிரித்தெடுத்து அவற்றுள் தேவையானவற்றைத் திரட்டி தேவையற்றவற்றை அப்புறப்படுத்தும் செயலைக் குறிக்கும் சொல்.  

### சீரொழுங்கு / செய்டன்
இது பொருட்களுக்குரிய இடத்தையும், இடத்துக்குரிய பொருட்களையும் தேர்ந்தெடுத்து, பெயர்க்குறியிட்டு பராமரிக்கும் செயலைக் குறிப்பதாகும். இச்செயல் ஒவ்வொரு பணியையும் எளிமைப்படுத்துவதைக் குறிகோளாகக் கொண்டுள்ளது.  

### சுத்தம் / செய்சோ
இது பொருட்களையும், பணித்தளத்தையும் சுத்தமாகவும், ஒழுங்காகவும் வைத்துக்கொள்வதை குறிக்கும் சொல். பணித்தொடக்கத்திலும், பணிமுடிவிலும் பொருட்களையும், பணித்தளத்தையும் சுத்தமாகவும் ஒழுங்காகவும் வைத்துக்கொள்வதை வழக்கபடுத்திக் கொள்வதை வற்புறுத்தும் சொல்லாகவும் இது அமைகிறது.  
அசுத்தமான பொருட்களை சுத்தம் செய்யும் போது பொருட்களின் தரக்குறைபாடுகள் இருக்குமே எனில் அவற்றை வெளிப்படுத்தவும், குறை நீக்கவும் முடிகிறது, இதனால் வாடிக்கையாளர்களுக்கு தரமான பொருட்கள் மட்டுமே சென்றடைகிறது.  

### செந்தரம் / செய்கெட்சு
இது முன் சொல்லப்பட்ட மூன்று செயல்களை வரையறுக்கப்பட்ட வழிமுறையில் செய்வதைக் குறிக்கும் சொல். இந்த வரையறைகள் பொறுப்புகள், பொறுப்பாளர்கள், செய்முறைகள், செய்கருவிகள் இவையனைத்தையும் உள்ளடக்கியதாக அமையவேண்டும்.  

### செவ்வொழுக்கம் / ஷிட்சுகே
இது முன் சொல்லப்பட்ட நான்கு செயல்களையும் தொடர்ச்சியாகவும் தொய்வில்லாமலும் தன்னொழுக்கத்துடனும் செய்வதைக் குறிப்பதாகும்.
# துவான் மேரி


**துவான் மேரி** என்பவர் மெக்சிகோ நகரத்தில் துவங்கப்பட்ட அனபாந்தம் என்னும் கோதிக்கு மெட்டல் இசைக்குழுவின் முன்னணிப் பாடகர் ஆவார். இவர் 1997ஆம் ஆண்டில் அந்த இசைக்குழு துவங்கப்பெற்றதில் இருந்து பாடி வந்துள்ளார். இந்த இசைக்குழுவுடன் இவருடைய முதல் பதிவு செய்யப்பட்ட வெளியீடு 2005ஆம் ஆண்டில் வெளியிடப்பட்ட *விதௌட் சேயிங் குட்பை* ஆகும்.
# கனமாழை இசை



**கனமாழை இசை** (*heavy metal music*) என்பது விசுக்கிசையின் ஒரு வகை ஆகும். இவ்விசை வகையானது 1960களின் பிற்பகுதியிலும் 1970களின் முற்பகுதியிலும், ஐக்கிய இராச்சியத்திலும் ஐக்கிய அமெரிக்காவிலும் பெரிய அளவில் வளர்ச்சியடையத் தொடங்கியது. இது சோகாப்பு விசுக்கிசையினதும் (*Blues Rock*) இல்பொருள் தோற்ற விசுக்கிசையினதும் வேர்களைக் கொண்ட இசை வகை ஆகும்.
# மீடியாவிக்கி:Vector.css

/* Don't display some stuff on the main page */  
body.page-முதற்_பக்கம் #deleteconfirm,  
body.page-முதற்_பக்கம் #t-cite,  
body.page-முதற்_பக்கம் #siteSub,  
body.page-முதற்_பக்கம் #contentSub,  
body.page-முதற்_பக்கம் #footer-info-lastmod,  
body.page-முதற்_பக்கம் h1.firstHeading {  
display: !important;  
}  

/* Don't display some stuff on the main page */  
body.page-Main_Page #deleteconfirm,  
body.page-Main_Page #t-cite,  
body.page-Main_Page #footer-info-lastmod,  
body.page-Main_Page #siteSub,  
body.page-Main_Page #contentSub,  
body.page-Main_Page h1.firstHeading {  
display: !important;  
}  

body.page-Main_Page #mp-topbanner {  
margin-top: 0 !important;  
}  

1. coordinates {
position: absolute;  
top: 0em;  
: 0em;  
float: ;  
margin: 0.0em;  
padding: 0.0em;  
line-height: 1.5em;  
text-align: ;  
text-indent: 0;  
font-size: 85%;  
text-transform: ;  
white-space: nowrap;  
}  

/* For positioning icons at top-, used in Templates  
"Spoken Article" and "Featured Article" */  
div.topicon {  
position: absolute;  
top: -2em;  
margin-: -;  
display: block !important;  
}  

/* FR topicon position */  
div.flaggedrevs_short {  
position: absolute;  
top: -3em;  
: ;  
z-index: 1;  
margin-: 0;  
/* Because this is not yet a topicon, we emulate it's behavior, this ensure compatibility with edit lead section gadget */  
margin-: -;  
}  

/* Menu over FR box */  
div.vector-menu div {  
z-index: 2;  
}  

/* Display "From Wikipedia, the free encyclopedia" */  
1. siteSub {
display: inline;  
font-size: 92%;  
font-weight: normal;  
}  

/* */  
1. mw-panel div.portal div.body ul li.GA {
background: url("//upload.wikimedia.org/wikipedia/commons/4/42/Monobook-bullet-ga.png") no-repeat 0% 0%;  
margin-: -;  
padding-: ;  
}  

/* */  
1. mw-panel div.portal div.body ul li.FA {
background: url("//upload.wikimedia.org/wikipedia/commons/d/d4/Monobook-bullet-star.png") no-repeat 0% 0%;  
margin-: -;  
padding-: ;  
}  

1. siteNotice .notice-all {
margin-bottom: 1em !important;  
margin-: !important;  
}  

/* Adjust font-size for inline HTML generated TeX formulae */  
.texhtml {  
font-size: 125%;  
line-height: 1.5em;  
}  

1. tinyurl {
position: absolute;  
top: -2em;  
margin-: -;  
: 100em;  
float: ;  
margin: 0.0em;  
padding: 0.0em;  
line-height: 1.5em;  
text-align: ;  
text-indent: 0;  
font-size: 85%;  
text-transform: ;  
white-space: nowrap;  
}
# லிரியல்



**லிரியல்** (ஆங்கிலம்: *Lyriel*; இடாயச்சு: *Lyriel*) என்பது ஒரு கிராமிய மெட்டல் இசைக்குழு ஆகும். இது ஒரு செருமானிய இசைக்குழு ஆகும். இவ்விசைக்குழு 2003ஆம் ஆண்டில் துவங்கப்பெற்றது. இதன் முதல் இசைக்கோவை பிரிசன்வர்ல்டு ஆகும். இதன் இரண்டாவது இசைக்கோவை ஆட்டம்டேல்ஸ் ஆகும். இதன் மூன்றாவது இசைக்கோவை பாரனாய்ட் சர்கஸ் ஆகும்.
# கவுட சாரஸ்வத் பிராமணர்


**கவுட சரஸ்வத் பிராமணர்** (*Gaud Saraswat Brahmins*, கொங்கணி:गौड सारस्वत / ಗೌಡ ಸಾರಸ್ವತ) என்றழைக்கப்படுவோர் கொங்கணி மொழியைத் தாய்மொழி கொண்ட பிராமணர்கள் ஆவர்.  

## பயன்படுத்தும் பெயர்கள்

- கினி
- காமத்
- செனாய்
- பயி
- மல்லையா
- நாயக்
- படுகோன்
- பட்
# அதரகதீசு

**அதரகதீசு** (ஆங்கிலம்: *Atargatis*) என்பது ஒரு சிம்போனிக்கு மெட்டல் இசைக்குழு ஆகும். இது 1997ஆம் ஆண்டு செருமனி நாட்டில் துவங்கப்பெற்றது. இதன் தற்போதைய உறுப்பினர்கள்:  

௧. சுதீவானி லூசி  

௨. ஆர்தூர் விலாதினோவிசுகி  

௩. லார்டு லார்னுகோல்டு  

௪. தியாலூபா  

௫. சதுரக்கு
# எக்ஸ்புளோரர் 1

**எக்ஸ்புளோரர் 1** (*Explorer 1*) அமெரிக்காவால் ஏவப்பட்ட முதல் செயற்கைக் கோள். இது ரஷ்யா ஏவிய ஸ்புட்னிக் 1 எனும் செயற்கைக் கோளுக்கு பதிலடி கொடுக்கும் வகையில் ஏவப்பட்டதாகும். இது 1958 ஆம் ஆண்டு சனவரி மாதம் 31 தேதி கேப் காணவெரல் என்னும் இடத்தில் இருந்து ஏவப்பட்டது.  

முதன்முதலில் வான் அலன் தீவிர கதிர்ப்பு வளையத்தைக் கண்டுபிடித்த விண்ணோடம் இதுவாகும்.  

சனவரி 31, 1958ல் ஏவப்பட்ட ஜூனோ1 ஏவுகணை எக்ஸ்புளோரர் 1ஐ சுற்றுப்பாதையில் செலுத்தியது.
# நேரிசைச் சிந்தியல் வெண்பா

**நேரிசைச் சிந்தியல் வெண்பா** என்பது வெண்பாவின் பொது இலக்கணத்தோடு நேரிசை வெண்பாவைப் போல இரண்டாம் அடியின் இறுதியில் தனிச்சொல் பெற்ற ஒரே வகை எதுகை கொண்டு (ஒரு விகற்பத்தானும்) அல்லது இரண்டு வகை எதுகைகள் கொண்டு (இரு விகற்பத்தானும்) மூன்று அடிகள் கொண்டு வருவது ஆகும்.  

;எடுத்துக்காட்டு  

இஃது இரண்டாவது அடியின் இறுதியில் தனிச்சொல் பெற்று ஒரு விகற்பத்தான் வந்த நேரிசைச் சிந்தியல் வெண்பா ஆகும்.  

## மேற்கோள்